शीर्ष टोलीबीच गोलको संघर्ष
सबैभन्दा पहिले धनगढी एफसीका समर्थकलाई निराश तुल्याउने समाचार । कृतिश छुन्जुले सम्भवतः चोटका कारण पूरा प्रतियोगिता नै गुमाउन सक्नेछन् । खुट्टामा चोट बोकेका उनको एमआरआई रिपोर्ट आइपुगेको छ । त्यसले भन्छ, उनलाई ३–४साताभन्दा बढीको आराम चाहिन्छ ।
काठमाडौँ — सबैभन्दा पहिले धनगढी एफसीका समर्थकलाई निराश तुल्याउने समाचार । कृतिश छुन्जुले सम्भवतः चोटका कारण पूरा प्रतियोगिता नै गुमाउन सक्नेछन् । खुट्टामा चोट बोकेका उनको एमआरआई रिपोर्ट आइपुगेको छ । त्यसले भन्छ, उनलाई ३–४साताभन्दा बढीको आराम चाहिन्छ ।दशरथ रंगशालामा शनिबार पोखरा थन्डर्सविरुद्ध अन्तिम समयमा गोल गर्दै खेल बराबरी गरेपछि झापाका खेलाडी । बराबरीले एनएसएलमा झापाले पहिलो अंक बटुलेको छ । तस्बिर: हेमन्त श्रेष्ठ/कान्तिपुर‘सायद कृतिशले अब प्रतियोगिताका बाँकी खेल खेल्ने छैनन् । यो खेल जितेर उनलाई समर्पित गर्ने इच्छा थियो, त्यो पनि पूरा भएन,’ प्रशिक्षक युगलकिशोर राईले शनिबार खेलपछि भने ।पहिलो संस्करणको उपविजेता धनगढीले नेपाल सुपर लिग (एनएसएल) को आफ्नो ११ औं खेलमा आएर पहिलो गोलरहित बराबरी खेल्यो, ललितपुर सिटी एफसीसँग । त्यसमै प्रशिक्षक राई सन्तुष्ट रहे । उनले थपे, ‘हामीले आकर्षक फुटबल खेल्यौं, त्यसैले म आफ्ना खेलाडीको प्रदर्शनबाट खुसी नै छु ।’ दशरथ रंगशालामा शनिबारको दोस्रो खेलमा दुवै टिमले आधा दर्जन जति आक्रमण त बुने, तर गोल भएन । त्यस्तोमा पूरा खेलकै सार रह्यो, गुमाएका मौकाहरू मात्रै ।योसँगै प्रतियोगिताका ११ खेल सकिएको छ । त्यसमा जम्मा १६ गोल निस्केको छ । यो त कमै भयो, तर किन त ? ललितपुरका इयान एन्ड्र्यु गिलान यसपालिका सबैभन्दा अनुभवी प्रशिक्षक हुन् । उनले यस तथ्यको हेक्का राखेका छन् । उनीसँग यसका कारण पनि छन् । उनले लामै बोले र यसको निचोड यस्तो रह्यो । पहिलो संस्करणको एनएसएलको तुलनामा यसपल्ट टिम धेरै राम्रो र बलिया छन् ।त्यसैले गोल कम निस्केको छ, यो भयो पहिलो कारण । दोस्रो कारण, सबै टिमले लगातार खेलिरहनुपरेको छ, त्यसैले कम समयमा खेलेर धेरै गोल गर्न सकिन्न । त्यसमाथि मैदान आफैंमा उच्च दर्जाको छैन । खेलाडी घाइते हुने सम्भावना उत्तिकै छ । धनगढीविरुद्धको खेलमै मात्र केन्द्रित भएर उनले थपे, ‘आज हामीले तीन अंक जित्न सकेनौं, त्यसमा दुःख छ । तर एक अंक बटुल्न सकेकोमा भने खुसी छ । हामीले जित्न पनि सक्थ्यौं, हार्न पनि ।’खेल आफैंमा रोमाञ्चक रह्यो । दर्शक र समर्थकका लागि यस्तो खेलले रौनकता दिने गर्छ । तर, फुटबलको वास्तविक मज्जा गोलमै हुन्छ, त्यो भने रहेन । एउटा तथ्यमा भने ललितपुरलाई उत्तिकै खुसी हुनेछ, पूरा एनएसएलमै यो टिम सबैभन्दा बढी क्लिन–सिट राख्ने टिम हो । टोलीको अहिलेका गोलरक्षक जेफरी विल्लीले लगातार तीन खेलमा कुनै गोल खाएका छैनन् । खासमा ललितपुरले लिग चरणमा समग्रमा गोल नखाएको खेल संख्या ६ पुगेको छ ।तत्काल धनगढीको ३ खेलबाट ७ अंक भएको छ । ललितपुरको भने समान ३ खेलबाट ५ अंक भयो । शनिबारको ‘डबल हेडर’ को अर्को खेलमा पोखरा थन्डर्स जितबाट केही सेकेन्डमात्रै टाढा थियो, तर झापा एफसीका समन्डर ओकिलोभले दोस्रो हाफको इन्ज्युरी समयको आठौं मिनेटमा गोल गरेर आफ्नो टिमलाई पहिलो अंक दिलाए । आभाष लामिछानेको सुरुआती प्रहार गोलरक्षक प्रिसोले बचाए पनि फर्केको बलमा ओकिलोभले गोल गरेका थिए ।यो गोलमा पोखराका प्रशिक्षक नवीन न्यौपाने आक्रोशित रहे । त्यसक्रममा रातो कार्डको सिकार बने । आफ्नो खेलजीवनमा सबैभन्दा शान्त र प्रतिक्रियाविहीन देखिने न्यौपाने प्रशिक्षक भएयता रिसाउन जान्ने भएका छन् । उनको स्थानमा मिडियासामु आएका सहायक प्रशिक्षक राजेन्द्र तामाङले रेफ्रीको निर्णय एकोहोरो रहेको दाबी गरे । उनले जितको नजिक पुगेर आफ्नो टिम अंक गुमाउन बाध्य रहेको बताए । उनको आरोप थियो, रेफ्री प्रज्ज्वल क्षेत्रीले दुवै टिमलाई समान व्यवहार गर्न सकेनन् ।प्रशिक्षक न्यौपाने मात्र रातो कार्ड खाने रहेनन् । त्यसअघि कमल थापाले ९० औं मिनेटमा दोस्रो पहेँलो कार्ड पाएका थिए । यससँगै पोखरा १० खेलाडीमा सीमित भयो र पूरा खेलको समीकरण फेरियो । पोखराले १९ औं मिनेटमा मोसेस ग्याबहले हेडबाट गरेको गोलले अग्रता लिएको थियो । अन्तिम क्षणमा प्राप्त एक अंकमा झापा खुसी हुने भयो नै । यस्तोमा टोलीको दुई खेलबाट १ अंक भएको छ । खेलपछि झापाका प्रशिक्षक ओरियल मोहेनडानोले भने, ‘खेल निकै राम्रो भयो, एक अंकमा प्रसन्नता नै छ ।’उनले पनि रेफ्रीको निर्णयमा गुनासो पोखे । भने, ‘रेफ्रीले खेल आफ्नो नियन्त्रणमा राख्न सकेनन् । उनको निर्णय ठीक रहेनन् ।’ खेलले एक घण्टा छुन लाग्दा अञ्जन विष्टलाई मैदानमै उपचार आवश्यक परेको थियो । हेड गर्नेक्रममा प्रतिद्वन्द्वी डिफेन्डर पदम विष्टसँग ठोक्किएपछि अञ्जन मैदानमै ढलेका थिए । उपचारपछि उनी मैदानमा फर्के, तर ७० औं मिनेटमा उनलाई सब्स्टिच्युट गरिएको थियो । प्रशिक्षक मोहनडानोले पछि अञ्जनको स्थिति ठीक रहेको बताए ।